У калгасах і саўгасах БССР у сярэдзіне 1980-х гадоў (час найбольшых паказчыкаў) утрымлівалася 6,6 млн. галоў буйнай рагатай жывёлы, у тым ліку 1,9 мільёна дойных кароў. Астатнія 4,7 мільёна — гэта бычкі і цёлкі на адкорме, і нейкая частка цялушак, якая павінна штогод замяняць састарэлых кароў з малочнага статку. Калі ўлічваць, што карова доіцца 5–6 гадоў, то для рамонту малочнага статку патрабавалася 300–400 тысяч цялушак. Адпаведна, на бойні траплялі 300–400 тысяч састарэлых кароў. Прыблізна 6–8% ад агульнай колькасці забітых на мяса жывёл.